കാലാവസ്ഥാ വ്യതിയാനം ചോദ്യങ്ങളുമായി വിദ്യാര്ഥികള് മലയിഞ്ചിപ്പാറ: ആഗോളതാപനം മൂലം സമുന്ദ്രനിരപ്പുയര്ന്നു മനുഷ്യജീവിതം അസാധ്യമാവുമോ? പ്രാദേശിക ഭക്ഷണത്തിനായുള്ള ഭക്ഷ്യ ആരോഗ്യ സ്വരാജ് കാമ്ബയിന് കാര്ബണ് വ്യാപനം ചെറുതായെങ്കിലും കുറയ്ക്കുന്നുണ്ടോ? ഐഐടിഎം പൂനയിലെ കാലാവസ്ഥ ശാസ്ത്രജ്ഞന് ഡോ. റോക്സി മാത്യു കോലുമായി മലയിഞ്ചിപ്പാറ സെന്റ് ജോസഫ്സ് യുപി സ്കൂള് വിദ്യാര്ഥികള് നടത്തിയ ഓണ്ലൈന് സെഷനിലായിരുന്നു കുട്ടികളുടെ ചോദ്യങ്ങള്. സ്കൂളില് നടക്കുന്ന വ്യത്യസ്തതയുള്ള പ്രവര്ത്തനങ്ങള് പഠിക്കാനാണ് വന്നത് എന്ന ഡോ. റോക്സിയുടെ ആമുഖ സന്ദേശം വിദ്യാര്ഥികള്ക്കു വലിയ അംഗീകാരമായി. ലളിതമായ ഭാഷയിലും ശൈലിയിലും കാലാവസ്ഥാ വിശദീകരണങ്ങള് നല്കുകയും പ്രകൃതിസംരക്ഷണത്തിന്റെ വ്യത്യസ്ത മേഖലകള് പരിചയപ്പെടുത്തുകയും ചെയ്താണു ഡോ. റോക്സി മലയിഞ്ചിപ്പാറ സ്കൂളിലെ വിദ്യാര്ഥികളെ ഓസോണ് ദിനാചരണത്തിലേക്ക് തയാറാക്കിയത്. സ്കൂളിന്റെ വാര്ഷിക പ്രവര്ത്തനമായ വിദ്യാര്ഥികളുടെ കാര്ബണ് ഓഡിറ്റ് പ്രഖ്യാപനവും ഡോ. റോക്സി നിര്വഹിച്ചു. ഫാ. ജോസഫ് ചെറുകരക്കുന്നേല് അധ്യക്ഷത വഹിച്ചു.